
PARLAMENTUL ROMÂNIEI

                                                      CAMERA DEPUTAŢILOR
	Comisia pentru politică  economică,                                                                                 reformă şi privatizare
       Nr. 4c-1/76            
	                Comisia pentru buget,
               finanțe și bănci
                        Nr. 4c-2/296               

    


                                                                                              Nr. Pl-x 120/2019                                                                                                           
                                                                                                     Bucureşti, 16.04.2019                               
                                   BIROULUI  PERMANENT  

                                                      AL 

    CAMEREI DEPUTAŢILOR
Vă înaintăm, alăturat, RAPORTUL COMUN asupra propunerii legislative  privind înfiinţarea, organizarea şi funcţionarea Comisiei Naţionale a Valorilor Mobiliare, Comisiei de Supraveghere a Asigurărilor şi Comisiei de Supraveghere a Sistemului                       de Pensii Private, transmisă spre dezbatere, în fond, Comisiei pentru politică economică, reformă şi privatizare și Comisiei pentru buget, finanțe și bănci, cu adresa nr. Pl-x 120 din 1 aprilie 2019, înregistrată sub nr. 4c-1/76, respectiv nr. 4c-2/296 din 2 aprilie 2019, Camera Deputaţilor fiind prima Cameră sesizată.
În raport cu obiectul şi conţinutul său, iniţiativa legislativă face parte din categoria legilor organice.



         PREŞEDINTE


                                   PREŞEDINTE
                           Gheorghe ȘIMON                                                           Sorin LAZĂR                                                  

   RAPORT COMUN

asupra
 propunerii legislative  privind înfiinţarea, organizarea şi funcţionarea 
Comisiei Naţionale a Valorilor Mobiliare, 
Comisiei de Supraveghere a Asigurărilor şi 
Comisiei de Supraveghere a Sistemului de Pensii Private
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare şi Comisia pentru buget, finanțe și bănci au fost sesizate spre dezbatere, în fond, cu propunerea legislativă privind înfiinţarea, organizarea                             şi funcţionarea Comisiei Naţionale a Valorilor Mobiliare, Comisiei de Supraveghere                    a Asigurărilor şi Comisiei de Supraveghere a Sistemului de Pensii Private, transmisă                 cu adresa nr. Pl-x 120 din 1 aprilie 2019, înregistrată sub nr. 4c-1/76, respectiv                                 nr. 4c-2/296 din 2 aprilie 2019.
Conform prevederilor art. 75 din Constituţia României, republicată,                                     şi ale art. 92 alin. (8) pct. 2 din Regulamentul Camerei Deputaţilor, republicat,                            cu modificările și completările ulterioare, Camera Deputaţilor este prima                        Cameră sesizată.
Consiliul Legislativ, prin avizul nr. 228 din 26 martie 2019, a avizat favorabil inițiativa legislativă, cu observaţii și propuneri.     
Consiliul Economic și Social, prin avizul nr. 1372 din 26 martie 2019,                              a avizat negativ proiectul de act normativ.     

Autoritatea de Supraveghere Financiară nu susţine adoptarea inițiativei legislative, conform punctului de vedere transmis Comisiei pentru politică economică, reformă și privatizare cu adresa nr. P-2053 din 5 aprilie 2019 și Comisiei pentru buget, finanțe și bănci cu adresa nr. P-2066 din data de 8 aprilie 2019.  
 Propunerea legislativă are ca obiect de reglementare reînfiinţarea                    Comisiei Naţionale a Valorilor Mobiliare, Comisiei de Supraveghere a Asigurărilor şi Comisiei de Supraveghere a Sistemului de Pensii Private și, implicit, desfiinţarea Autorităţii de Supraveghere Financiară.
 În conformitate cu prevederile art. 61 şi 63 din Regulamentul                                        Camerei Deputaţilor, republicat, cu modificările și completările ulterioare, membrii celor două Comisii au examinat inițiativa legislativă în şedinţe separate. Membrii                       Comisiei pentru buget, finanțe și bănci au examinat propunerea legislativă în                     şedinţa din 9 aprilie 2019. Membrii Comisiei pentru politică economică, reformă                    şi privatizare au examinat inițiativa legislativă menţionată mai sus, precum şi documentele care o însoţesc, în şedinţa din 16 aprilie 2019. 
Din totalul de 25 de membri ai Comisiei pentru buget, finanțe și bănci                           au participat la dezbateri 22 deputaţi, iar din numărul total de 19 membri ai                   Comisiei pentru politică economică, reformă şi privatizare au fost prezenţi la dezbateri                            11 deputaţi.                            
La lucrările celor două Comisii au participat, în calitate de invitați, din partea Autorităţii de Supraveghere Financiară, doamna Elena Doina Dascălu                                          – prim-vicepreședinte – membru executiv, domnul Răducu Petrescu – director        Direcția Juridică și doamna Cristina Zgonea – șef serviciu – Serviciul Reglementare din cadrul Direcției Juridice.
În urma examinării iniţiativei legislative şi a opiniilor exprimate, membrii celor două Comisii au constatat că iniţiativa legislativă nu se justifică pentru următoarele considerente:
• Autoritatea de Supraveghere Financiară a fost înfiinţată prin                                Ordonanţa de urgenţă a Guvernului nr. 93/2012, ca autoritate administrativă autonomă, de specialitate, cu personalitate juridică, independentă și autofinanțată, prin reorganizarea și preluarea tuturor atribuțiilor și prerogativelor Comisiei Naționale                 a Valorilor Mobiliare (C.N.V.M.), Comisiei de Supraveghere a Asigurărilor (C.S.A.)                  și Comisiei de Supraveghere a Sistemului de Pensii Private (C.S.S.P.P.), în contextul evoluţiilor la nivelul anului 2012 în domeniul supravegherii financiare, cadru care a impus elaborarea unei legislații care să permită integrarea funcţiei de supraveghere la nivel național.
• Ordonanţa de urgenţă a Guvernului nr. 93/2012 a fost adoptată în concordanţă cu viziunea europeană urmând principiile noii arhitecturi a sistemului financiar european, fiind bazată atât pe experienţa unor state membre, precum şi pe recomandările instituţiilor europene în domeniu. Astfel, crearea A.S.F. s-a făcut în baza unor bune practici                     și recomandări europene care înlesnesc implementarea legislației prudențiale europene, reeșind necesitatea existenței unui supraveghetor unic al piețelor financiare.
• Prin cadrul legislativ creat s-a asigurat responsabilizarea colectivă a tuturor participanţilor din sistemul financiar naţional, precum şi realizarea unui mediu competitiv corect pentru toţi participanţii de pe pieţele financiare, creându-se condiţiile pentru implementarea şi aplicarea, în mod consistent, a unui set unic de reguli de supraveghere pentru piaţa de capital, sectorul asigurărilor şi fondurile de pensii private. În acest fel a fost favorizată adoptarea eficientă şi coerentă a recomandărilor autorităţilor europene de supraveghere EIOPA şi ESMA şi a permis îmbunătăţirea coordonării, colaborării şi schimbului de informaţii între pieţele şi instituţiile aflate în afara ariei de competenţă                                      a  Băncii Naționale a României.
Având în vedere argumentele prezentate mai sus, revenirea la forma veche                     de funcţionare a celor trei autorităţi este perimată şi ar însemna un regres şi o diminuare semnificativă a eficienţei pieţelor financiare nebancare.
În urma dezbaterilor, membrii celor două Comisii au hotărât,                                           cu unanimitate de voturi, să propună plenului Camerei Deputaţilor                               respingerea propunerii legislative privind înfiinţarea, organizarea şi funcţionarea Comisiei Naţionale a Valorilor Mobiliare, Comisiei de Supraveghere a Asigurărilor şi Comisiei de Supraveghere a Sistemului de Pensii Private.                     
În raport cu obiectul şi conţinutul său, iniţiativa legislativă face parte din categoria legilor organice.    
                               PREŞEDINTE


                                     PREŞEDINTE

                   Gheorghe ȘIMON                                                             Sorin LAZĂR                                                                             
                        SECRETAR                                                                  SECRETAR

              George-Gabriel VIȘAN                                                          Andrei POP
                           Şef serviciu                                                                                         Şef serviciu                                                                                                     

            Lidia-Graziella SEGĂRCEANU                                                                    Giorgiana ENE

                                                Consilier parlamentar

                                                                                                                                  Vasilica POPA

